**Kérdőív Lyme betegek részére**

A Lyme Betegekért és Magyar Emberekért Családokért Alapítvány az alábbi kérdőív helyes kitöltői közül **3 főnek Dr. Esztó Klára konzultációs díját kifizeti**.

**A kérdőíveket 2020. február 10-ig várjuk pdf formátumban az alábbi elektronikus címre:** **lyme.segito@gmail.com****.**

Figyelem! A kérdőív kinyomtatását és kézzel való kitöltését, majd ezt követően a vissza scannelt vagy lefotózott benyújtott dokumentumot **nem** tudjuk elfogadni.

A nyerteseket elektronikus levélben értesítjük.

Kitöltő neve:

1. Mikor alakult a Lyme Betegekért és Magyar Emberekért Családokért Alapítvány?
2. Mi az Alapítvány bejegyzett rövidített neve?
3. Mi az Alapítvány fő tevékenysége? (X-el jelölje a helyes választ)
	1. Bűnmegelőzés
	2. Szociális tevékenység
	3. Környezetvédelem
	4. Művészet
	5. Egészségügy
	6. Rendvédelem
4. Mikor rendezte meg az Alapítvány az első Országos találkozót?
5. Melyik évben gyűjtött először adó 1%-ot az Alapítvány?
6. Hány fő ajánlotta fel adója 1%-át az Alapítvány részére?
7. Mikor volt az Euromedica és az Alapítvány közös szervezésében az akkreditált képzés Magyarországon?
8. Jelenleg hány fő alkalmazottja van az Alapítványnak?
9. Lehet-e diákoknak az Alapítványnál 50 órás közösségi szolgálatot teljesíteni?
(X-el jelölje a helyes választ)
	1. Igen
	2. Nem
10. Mi az Alapítvány kabalafigurájának neve? (X-el jelölje, honnan tudja)

	1. az Alapítvány Honlapjáról tudom
	2. a megadott telefonszámon kaptam meg

Az alábbi matematikai feladványok helyes megfejtésével megkaphat egy telefonszámot, amit **hétfőtől péntekig 16:30-tól 17:30-ig** lehet hívni és ezen a számon elárulják a kabalafigura nevét.

Feladatok:

1. Mennyi 120 háromnegyed része és 120 egyharmad része különbségének a kétötöde?

2. Egy főiskolai tanuló éves, 12 hónapra jutó ösztöndíja 450 ezer forint és egy laptop volt. Hét hónap elteltével azonban otthagyta a főiskolát, s távozáskor megkapta az éves ösztöndíjának az időarányos részét: a laptopot és 90 ezer forintot. Hány ezer forintot ér a laptop?

3. Panni nagyon szereti Túró Rudit, ezért elhatározza, hogy vesz egy dobozzal. Egy doboz Túró Rudi 3200 forintba kerül. Jelenleg nincs pénze, így a bankhoz fordul kölcsönért, amit egy év múlva törlesztene. A bank egy évre 8%-os kamatra ad kölcsön 3200 forintot Panninak, ugyanakkor a kamaton felül 200 forint tranzakciós díjat is kell fizetnie. Mivel Panni fiatalkorú, a bank 12,5% kedvezményt ad a tranzakciós díjra. Összesen mekkora összeget kellene Panninak fizetnie egy év múlva a bank felé?

Személyes adatok kezeléséhez hozzájáruló nyilatkozat

Jelen kérdőív visszaküldésével kifejezetten hozzájárulok ahhoz, hogy a Lyme Betegekért és Magyar Emberekért Családokért Alapítvány (LBMECSA) megismerje és kezelje a jelen dokumentumban megadott személyes adataimat a 2020-ban meghirdetett megelőzéssel kapcsolatos kérdőív lebonyolítása érdekében. A lebonyolításhoz szükséges ideig, a Lyme Betegekért és Magyar Emberekért Családokért Alapítvány [Adatkezelési szabályzatában](https://lbmecsa.hu/images/dokumentumok/Adatkezeles/adatkezelesi_tajekoztato_LBMECSA.pdf) foglaltak szerint.

Kelt: Budapest, 2020. január 21.